b"\n_START_ARTICLE_\nAntoni Berg\xc3\xb3s i Mass\xc3\xb3\n_START_SECTION_\nBiografia\n_START_PARAGRAPH_\nVa n\xc3\xa9ixer el 1899 a la ciutat de Lleida. Va estudiar enginyeria agr\xc3\xadcola a l'Escola d'Agricultura de la Mancomunitat de Catalunya i dret a la Universitat de Saragossa. Instal\xc2\xb7lat a la seva ciutat natal va exercir l'advocacia, destacant aix\xc3\xad mateix per l'impuls que don\xc3\xa0 a l'Ateneu Lleidat\xc3\xa0, la Cambra de Comer\xc3\xa7 de Lleida i l'Assemblea General de la Confederaci\xc3\xb3 Hidrogr\xc3\xa0fica de l'Ebre. Tamb\xc3\xa9 va dirigir la revista cultural Vida Lleidatana i la revista pol\xc3\xadtica Occident._NEWLINE_L'any 1981 fou guardonat amb la Creu de Sant Jordi per part de la Generalitat de Catalunya. Mor\xc3\xad el 1986 a la ciutat de Barcelona.\n_START_SECTION_\nActivitat pol\xc3\xadtica\n_START_PARAGRAPH_\nL\xc3\xadder d'Acci\xc3\xb3 Catalana i del Partit Catalanista Republic\xc3\xa0 a la ciutat de Lleida, el convert\xc3\xad en membre de la Paeria de Lleida i el 1931 cap de la majoria republicana a la paeria. Aix\xc3\xad mateix form\xc3\xa0 part de la Pon\xc3\xa8ncia de la Divisi\xc3\xb3 territorial de Catalunya que finalitz\xc3\xa0 en la promulgaci\xc3\xb3 de la Divisi\xc3\xb3 comarcal de 1936._NEWLINE_Condemnat a mort despr\xc3\xa9s de la Guerra Civil espanyola, pena per\xc3\xb2 commutada per la pres\xc3\xb3, pass\xc3\xa0 quatre anys recl\xc3\xb2s i finalment fou alliberat despr\xc3\xa9s d'haver-se revisat el seu sumari. Posteriorment es trasllad\xc3\xa0 a Barcelona, on reprengu\xc3\xa9 la seva activitat com a advocat."